Namestitev sistema CodeRunner

3 Namestitev sistema CodeRunner
V tem poglavju bomo prikazali postopek namestitve celotnega sistema CodeRunner, vključno s postavitvijo in zaščito strežnika Jobe. Predvidevamo, da imamo že nameščen delujoči sistem Moodle (različico 2.6 ali novejšo), in sicer na operacijskem sistemu Linux. Vsa navodila so jasno napisana v spletni dokumentaciji:
http://coderunner.org.nz/mod/book/view.php?id=179.
S sledenjem tem navodilom smo uspešno namestili program.
3.1 Namestitev vtičnika CodeRunner v sistem Moodle
Tip vprašanja CodeRunner je trenutno dostopen v dveh github skladiščih na spletnih straneh:
https://github.com/trampgeek/moodle-qbehaviour_adaptive_adapted_for_coderunner
https://github.com/trampgeek/moodle-qtype_coderunner
V naš sistem Moodle moramo namestiti oba. Postopek namestitve podatkov je dostopen na
https://github.com/trampgeek/moodle-qtype_coderunner.
Namestitev vtičnika lahko izvedemo na dva načina:
Lahko prenesemo potrebno zip datoteko v ustrezen imenik moodle/question/type in spremenimo ime novo nastalega imenika iz
moodle-qtype_coderunner- samo v coderunner.
V konzolnem oknu operacijskega sistema Linux poženemo ukaz
root@moodle_lokar:/var/www/moodle# git clone git://github.com/trampgeek/moodle-qtype_coderunner.git question/type/coderunner
kjer je root uporabnik operacijskega sistema Linux, moodle_lokar pa ime navideznega računalnika, /var/www/ privzet imenik za streženje spletnih strani, /var/www/moodle pa imenik sistema moodle.
Ker smo vse namestitve opravljali v operacijskem sistemu Linux, na katerem smo imeli nameščen program za delo z git skladišči, smo se odločili za drugo možnost. Zgoraj modro obarvan ukaz nam prenese kodo iz spletnega git skladišča v naš računalnik – iz skladišča na naslovu
git://github.com/trampgeek/moodle-qtype_coderunner.git
nam prenese kodo v naš računalnik v podimenik
question/type/coderunner
našega trenutnega imenika. Ker se nahajamo v root@moodle_lokar:/var/www/moodle, nam kodo prenese v imenik
/var/www/moodle/question/type/coderunner,
Naslednji ukaz, ki ga vnesemo v konzolno okno je
root@moodle_lokar:/var/www/moodle# chown root.www-data -R question/type/coderunner
Vsaka datoteka ima 2 podatka o lastniku: uporabniško ime lastnika in ime skupine
lastnika. Z zgornjim ukazom chown nastavimo uporabniško ime lastnika na root (root ima podobno vlogo kot Administrator v operacijskem sistemu Windows), skupino lastnika pa na www-data. To je skupina, v katero spada tudi spletni strežnik. Ukaz –R (rekurzivno stikalo) poskrbi, da se pravice nastavijo tudi v vseh podimenikih podanega imenika (v našem primeru ukaz rekurzivno izvedemo v imeniku /var/www/moodle/question/type/coderunner).
Z ukazom root@moodle_lokar:/var/www/moodle# chmod g+r –R question/type/coderunner
v istem imeniku /var/www/moodle/question/type/coderunner rekurzivno (rekurzivno stikalo –R) dodamo pravice za branje skupini lastnika. To pove ukaz g+r, kjer g predstavlja skupino (group), +r pa dodajanje pravice za branje (read).
Primer: ukaz g+rw bi dodal skupini lastnika pravice za branje in pisanje po teh datotekah
(r = read, w = write).
Celoten postopek ponovimo še za git skladišče na spletni strani:
https://github.com/trampgeek/moodle-qbehaviour_adaptive_adapted_for_coderunner
V konzolnem oknu operacijskega sistema Linux poženemo ukaz:
root@moodle_lokar:/var/www/moodle# git clone git://github.com/trampgeek/moodle-qbehaviour_adaptive_adapted_for_coderunner.git question/behaviour/adaptive_adapted_for_coderunner
Torej iz git skladišča na naslovu
git://github.com/trampgeek/moodle-qbehaviour_adaptive_adapted_for_coderunner.git
prenesemo kodo v naš računalnik v podimenik
question/behaviour/adaptive_adapted_for_coderunner
Podobno kot zgoraj vnesemo še ostala dva ukaza:
root@moodle_lokar:/var/www/moodle# chown root.www-data -R question/behaviour/adaptive_adapted_for_coderunner
root@moodle_lokar:/var/www/moodle# chmod g+r -Rquestion/behaviour/adaptive_adapted_for_coderunner
Da se namestitev dokončno izvrši, se je potrebno prijaviti na strežnik preko spletnega portala kot administrator. Tu potem sledimo navodilom za nadgradnjo baze podatkov. Ko je CodeRunner uspešno nameščen, lahko v meniju Administration / Site administration / Plugins / Plugins Overview pogledamo, da je tip vprašanja CodeRunner res na seznamu med ostalimi vgrajenimi tipi().
Slika 9: V seznamu Question types zdaj najdemo tudi CodeRunner
Opozorilo: CodeRunner deluje samo vprilagojenem načinu (Adaptive Mode). Potrebno je spremeniti nastavitve kviza, v nasprotnem primeru bomo pri odgovoru na vprašanje namesto tabele s testnimi primeri dobili sporočilo ().
|